મેં અગાઉ એક પોસ્ટમાં કહ્યું છે. વ્યક્તિ મહાન રહેશે ત્યાં સુધી મુદ્દો ગૌણ રહેશે. ભારતને અત્યારે જે લડાઇ લડવાની છે તેમાં લીડર ની જરૂર તો રહેશે જ. લીડર વગર કોઇ ક્રાંતિ શક્ય જ નથી બનતી. પછી ભલે એ ચે ગવેરા હોય કે ગાંધી કે મન્ડેલા કે આજ નો અન્ના કે બાબા. મુદ્દો મહત્વ નો બનશે તો ક્રાંતિ ની દિશા સાચી રહેશે. થાય છે એવું કે જેણે પોતાની જિંદગીમાં શેરી ને ગંધાતી ગટર ના પ્રશ્ને કે મ્યુનિસીપાલટી ના નળમાં પાણી ના આવવું કે ખરાબ પાણી ના પ્રશ્ને પણ અવાજ ના ઉઠાવ્યો હોય એવા લોકો આ આંદોલન કારીઓ ને પોતાની બુદ્ધિ અને ક્ષમતાના ત્રાજવે તોળવાં નીકળી પડે છે. એ આ દેશ ની કમનસીબી છે.